વડગામ તાલુકાના કોદરામ ગામના વતની પ્રો. ડૉ. પંડિત ઇશ્વરચંન્દ્રજી વડોદરાની એમ.એસ.યુનિવર્સિટીમાં પરફોર્મિંગ આર્ટ ફેકલ્ટી વિભાગમાં પ્રોફેસર તરીકે પોતાની ફરજ બજાવે છે જેઓ આ વિભાગમાં ડિનની જવાબદારી પણ સંભાળી ચુક્યા છે. તાજેતરમાં કલકત્તાની રવિન્દ્ર ભારતી યુનિવર્સિટીમાં પ્રોફેસર નોમિની સિલેક્શન માટે તેઓશ્રીને આમંત્રિત કરવામાં આવ્યા હતા.આ ઉપરાંત તેઓશ્રીની પંજાબ યુનિવર્સિટીની ગુરૂનાનક કોલેજ ના ડિપાર્ટમેન્ટ ઓફ મ્યુઝિક ( પોસ્ટ ગ્રેજ્યુએટ ) માં એડિટોરીયલ બોર્ડમાં સભ્ય તરીકે પસંદગી કરવામાં આવી હતી.